section_heading: O bendu
paragraph_text: Njihov zvuk mračna je mješavina dugih, melodičnih bas-dionica ispresijecanih kratkim gitarskim rifovima. Interpol često povezuju s grupom Joy Division, na koju podsjećaju ozbiljnom glazbom i kompliciranim, često zbunjujućim tekstovima. Taj zvuk je pogotovo očit na prvijencu Turn on the Bright Lights, dok je Antics donio puniji, mnogo samouvjereniji zvuk.